Wikidata Birziminium
Res apud Vicidata repertae:Birziminium: insigneBirziminium: insigne
*Civitas*: Mons Niger  
*Locus*: 42°26′23″N 19°15′58″E  
*Numerus incolarum*: 150 977  
*Zona horaria*: UTC+1  
http://www.podgorica.me/en Situs interretialis  
*Nomen officiale*: Podgorica
**Gestio**

*Praefectus*: Ivan Vuković  
*Procuratio superior*: Podgorica Municipality  

**Geographia**

*Superficies*: 1 205 chiliometrum quadratum  

**Coniunctiones urbium**

*Urbes gemellae*: Scupi, Belgradum, Eblana, Angelopolis, Moscua, Holmiae Municipium, Tyrana, Erivanum, Zagrabia, Luganum, Tranum, Naoussa, Londinium, Kiovia  

Prospectus in urbem
**Birziminium** (-i, *n.*) (seu *Podgorica* etiam **Doclea** vel **Dioclea**) est urbs maxima et municipium, caput novae liberae civitatis Montis Nigri, quamquam praeses rei publicae Cetinje in urbe sedet. Incolunt urbem et municipium omnem 169 132 (ab anno 2003). Incolae Birziminii *Birziminienses*, *Docleienses* vel *Podgoricenses* appellantur.

Nomina urbis
------------

*Podgorica'* (quod nomen Latine "infra montes" sonat), aevo medio etiam *Birziminium*, ab anno 1946 usque in 1992 nomen vulgare urbis fuit *Titograd*.

Geographia
----------

Ibi post plana fluvius Zeta cum Morača unitur, quae a septentrionem in meridiem fluens terram omnem aqua imbuit. Lacus Labeatus a capite chiliometra XV distat: clima mediterraneum est cum aestatibus aestivis et hiemibus mitibus.

Historica oeconomicaque
-----------------------

Birziminium oppidulum primo anno 1326 vocatur, quod diu minoris momenti erat quam oppida Scutarum, Medun, Antibarium, Butua, Cetigna (Cetinje). Saeculo XIV pars Regni Serbici fuit Stephano Dušan duce. Interdum et Venetiae Birzimii regnabant. Ex anno 1446 ad Imperium Ottomanicum pertinebat, cum arx magna contra Serborum impetus constructa est. Burgis constructis partes maiores agere coepit. Postquam politici Berolini in congressu internationali anno 1878 Birzimium Principatui Montis Nigri tradendum esse censuerunt, imperium Turcarum longissimum finitum est. Tunc Birzimium caput terrae negotiationumque proclamatum est Cetigna paulo debilitata. Saeculo XX ineunte incolarum milia XIII Birzimium habuit inter quas Mahometani et Albani sat multi vivebant.

Primo bello mundano exercitus Austriacus urbem occupabat antequam anno 1918 Iugoslavica facta est. Secundo bello pancosmico inimicae legiones Italici (1941-1943) et Germanicae (1943-1944) regionem occuparunt, ubi multa pyroboliis destructa sunt. Urbe mense Decembri 1944 cohortibus Iugoslavicis liberata nomen Birziminii anno 1946 mutatum est ad honorandum Tito imperatorem. Eodem anno caput novae rei publicae communisticae declaratum est. Nomen pristinum restitutum est non ante diem 2 Aprilis 1992; independentia anno 2006 parta Birziminium caput terrae Europaeae sui iuris est quae ex anno 2017 Consociationi ex pacto Atlantico Septentrionali adhaeret et gremium Unionis Europaeae appetit. 

Constat Birziminium totius Montis Nigri centrum quaestuarium esse. In urbe aluminium conficitur apud *Aluminijuma Podgorica/KAP*. Insuper textilia fabricantur necnon agriculturalia tabacumque bonum parantur et venalia prostantur.

Aedificia et res aspectabiliores
--------------------------------

Ob historiam sat captantem multae res commiscebantur, inde genera architecturae varia pullulant. Meschitae plurimae in vicis *Stara Varoš* et *Drač* praesertim cognosci possunt. Reconstructiones autem post bella saeculo XX factae oppidum magis Europaeum atque modernum fecerunt et tempore communistico nubiscalpia taetra urbi imposita sunt. Annis autem 1990 historica cum modernis rebus unificare architecti conabantur.

Inter res videndas citentur:

* Ecclesia Christi a mortuis resurgentis orthodoxa
* Pons millenni (trans flumen Morača, ex anno 2005)
* Platea Rei publicae centralis (Trg Republike)
* Turris cum horologio (Sahat Kula)
* Pons Moscuensis
* Pons Blasii Jovanović
* Pons Adži-paša (antiquissimus)
* Fortificationes Birziminienses
* Speculatoria turris 55 metrorum (Toranj na Dajbabskoj Gori)
* Stadium athleticum *ad collis pedem* (Pod Goricom)

Universitas
-----------

Meschita Podgoricensis
Universitas Montis Nigri in urbe Podgorica anno 1974 condita est.

Notae
-----

1. ↑  Antonio Sciarretta's Toponymy - Ancient Toponymy: Illyricum URL www.asciatopo.altervista.org
2. ↑  Vb. adiect. "Podgoricensis" in nomina biologica, e.g. *Niphargus podgoricensis*
3. ↑  Vb. adiect. "Podgoricensis" in nomina biologica, e.g. *Niphargus podgoricensis*
4. ↑  Antonio Sciarretta's Toponymy - Ancient Toponymy: Illyricum URL www.asciatopo.altervista.org

Nexus interni
-------------

* Lacus Labeatis
* Doclea (urbs antiqua) *Duklja*

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Birziminium** spectant. |

* Pagina officialis


|  |  |
| --- | --- |
|  | **Situs geographici et historici:** *Locus*: 42°26′23″N 19°15′58″E • *GeoNames* • *Facebook Places* • Store norske Lexikon • Большая российская энциклопедия • Encyclopædia Britannica |

Urbes Europae capitales

**Ordine alphabetico enumeratae**: Amstelodamum • Andorra Vetus • Athenae • Belogradum • Berna • Berolinum • Bratislavia • Bruxellae • Bucaresta • Budapestinum • Chisinau • Eblana • Hafnia • Helsingia • Holmia • Kiovia • Labacum • Londinium • Lutetia • Luxemburgum • Marinum • Matritum • Minscum • Monoecus • Moscua • Olisipo • Osloa • Podgorica • Praga • Reykiavica • Riga • Roma • Scupi • Seraium • Serdica • Tallinna • Valetta • Vallis Dulcis • Varsavia • civitas Vaticana • Vilna • Vindobona • Zagrabia  

**Sub civitatum nominibus annexae**: Albania • Andorra • Austria • Belgia • Bosnia et Herzegovina • Britanniarum Regnum • Bulgaria • Cechia • Croatia • Dania • Estonia • Finnia • Francia • Germania • Graecia • Helvetia • Hibernia • Hispania • Hungaria • Islandia • Italia • Lettonia • Lichtenstenum • Lituania • Portugallia • Luxemburgum • Macedonia • Melita • Moldavia • Monoecus • Mons Niger • Nederlandia • Norvegia • Polonia • Romania • Russia • Ruthenia Alba • Sanctus Marinus • Serbia • Slovacia • Slovenia • Suecia • Turcia • Ucraina • civitas Vaticana

*Opus geopoliticum • Urbes orbis terrarum capitales**Capsae cognatae:* Urbes Europae maximae • Urbes Africae capitales • Urbes Americae Australis capitales • Urbes Americae Septentrionalis capitales • Urbes Asiae capitales • Urbes Oceaniae capitales

1. ↑  Antonio Sciarretta's Toponymy - Ancient Toponymy: Illyricum URL www.asciatopo.altervista.org